За да изпълняват пълноценно своите функции, закупените патерици трябва да отговарят на специфичните нужди и изисквания на конкретния човек. В този смисъл при избора на патерици трябва да се съобразите с редица фактори, като например тип, здравина и устойчивост, комфорт, размери и допълнителни екстри. Вижте най-важното, което трябва да знаете относно споменатите фактори:
тип – два са основните типове патерици, измежду които можете да избирате – подмишечни и тип канадка. Подмишечните патерици се използват посредством поставяне на подложката под подмишницата и захващане на дръжките. Те са подходящ избор най-вече когато е нужна твърда опора или по време на ранна рехабилитация след претърпяна травма. Не бива обаче да се употребяват за прекалено дълъг период от време, защото са способни да предизвикат болки в рамото. От друга страна, подлакътните патерици тип канадка са доста по-леки и комфортни. Препоръчват се за по-късни етапи на рехабилитацията, както и когато ще се използват постоянно. При този тип патерици ръката се поставя в гривната и оттам се захваща дръжката.
здравина и устойчивост - закупените патерици е необходимо да бъдат достатъчно здрави и устойчиви, за да може трудноподвижният човек наистина да разчита на тях и да му служат като опора. Последното зависи най-вече от материала, от който са направени. Най-добрият избор по отношение на този критерий са патерици, направени от алуминий. Освен, че са здрави и устойчиви на натоварване, алуминиевите патерици са способни да запазят отличното си състояние за доста дълъг период от време.
комфорт при употреба - комфортът при употреба е друг важен фактор, когато се прави избор на патерици. В крайна сметка въпросните патерици ще се използват ежедневно и не бива да създават никакво неудобство или затруднения за човека. Най-съществена роля за гарантирането на необходимото ниво на комфорт играят точно определени елементи от структурата на предлаганите ви патерици, като например ергономичната дръжка и стабилният захват на предмишницата. Търсете патерици със споменатите елементи, за да могат да са максимално полезни на вас или на вашия близък човек.
размери - подхождайте с висока степен на внимание и отговорност към избора на патерици по отношение на фактора размер. Нужно е да се спрете на патерици с размери, отговарящи в оптимална степен на параметрите на тялото на човека, който ще ги използва. Подмишечните патерици се мерят когато човек е изправен и носи обичайните си обувки. Ако наконечникът е разположен на разстояние около 20 см от ходилото, между подмишницата и гредата е необходимо да остава свободно пространство от 4-5 см. Що се отнася до подлакътните патерици тип канадка, трябва да се разположат на около 15 см от ходилото, а лакътят да е сгънат в ъгъл 20 градуса. При тази позиция измерете разстоянието между маншета и края на лакътя. За високи хора (над 180 см) се препоръчва въпросното разстояние да е 10 см, докато при ниски такива (под 150 см) е напълно достатъчно разстояние от 5 см.
допълнителни екстри – предлаганите на пазара модели патерици разполагат и с някои допълнителни екстри, които биха могли да се окажат доста важни от гледна точка на тяхната полезност за човека в ежедневието. Като примери за такива допълнителни екстри ще посочим наличието на четири опори (или крачета), както и функцията за регулиране на височината.